Joseph Alzin

Joseph Alzin (1893 m. gruodžio 18 d. – 1930 m. rugsėjo 2 d.) – Liuksemburgo sunkiosios atletikos sportininkas, olimpinis prizininkas ir pasaulio rekordininkas.

 Biografija 
Joseph Alzin gimė Paryžiuje, Prancūzijoje.

Antverpene vykusiose septintose moderniose 1920 m. vasaros olimpinėse žaidynėse Liuksemburgo atstovas dalyvavo sunkiosios atletikos varžybose. Vyrų sunkaus svorio kategorijoje Alzin nusileido tik čempionu tapusiam italui Filippo Bottino ir pelnė sidabro medalį. Tai buvo pirmasis Liuksemburgo olimpinis medalis istorijoje.

1924 m. vasaros olimpinėse žaidynėse Alzin rezultato neužfiksavo. Tais pačiais metais pasiekė pasaulio štangos spaudimo rekordą su 120 kg rezultatu.

 Nuorodos 
 Olympedia svetainėje

Kategorija:Liuksemburgo olimpiečiai
Kategorija:Sunkiaatlečiai
Kategorija:Pasaulio rekordininkai